tomron87/hebrew-wikipedia-sentences-corpus huggingface dataset:
הסיפור נמשך למשך שש חוברות בין אוקטובר לנובמבר 1987, כשבין החוברות נמנות The Amazing Spider-Man #293-294, The Spectacular Spider-Man #131-132 ו-Web of Spider-Man #31-32. את הסיפור כתב ג'ון מארק דמתיאס ואייר מייק זק, ועלילתו מביאה את הקרב האחרון בין ספיידרמן לבין קרייבן הצייד.
"הציד האחרון של קרייבן" ממוקם במקום השישי ברשימת 25 הסיפורים הגדולים של ספיידרמן, לפי IGN; במקום השני ברשימת 25 הסיפורים הגדולים של ספיידרמן בכל הזמנים, לפי מגזין Comic Book Resources; ובמקום השני ברשימת עשרת הסיפורים הגדולים של ספיידרמן בכל הזמנים, לפי מגזין Gamesradar+.
באמצע שנות ה-80, הכותב ג'ון מארק דמתיאס הציע מיני-סדרה של וונדר מן שתערב את דמותו של אחיו החורג גרים ריפר ובה וונדר מן נקבר בעודו בחיים וזוחל מתוך הקבר.
טום דה-פלקו דחה את ההצעה.
מספר שננים לאחר מכן, דמתיאס שכתב מחדש את הסצנה שבה הגיבור יוצא מתוך הקבר מתוך מטרה לשלב את הסיפור בחוברות באטמן ולחקור מה יקרה אם הג'וקר הרג למעשה את הבאטמן.
לדבריו של דמתיאס, הדבר יהפוך את הג'וקר ל"שפוי".
כשדמתיאס הציע את הרעיון לחברת DC קומיקס, הרעיון נדחה משום שהדבר קרה בחלקו בסיפור "באטמן: הבדיחה ההורגת", שהיה בפיתוח באותה עת.
דמתיאס שכתב את הסיפור והכליל את הוגו סטריינג' במקומו של הג'וקר, אך גם סיפור זה נדחה.
הפעם, דמתיאס הציע את הרעיון לחברת מארוול עבור סדרת ספיידרמן, בהשתתפותו של נבל חדש, ועורכי החברה הסכימו לפרסם את הסיפור.
כאשר דמתיאס החל לכתוב את הסיפור "הציד האחרון של קרייבן", מספר אלמנטים חשובים נוספו.
תוכניתה של חברת מארוול להשיא את פארקר למרי ג'יין הביא את דמתיאס למקד את הטון הרגשי של הסיפור.
ההחלטה להציג את דמותו של קרייבן הצייד בתור הנבל החדש הגיעה לאחר שדמתיאס ראה את תיאור הדמות ב"מדריך הרשמי של יקום מארוול".
אחרי שמייק זק נשכר כמאייר הסיפור, דמתיאס החליט שיהיה רעיון טוב להוסיף דמות, והוא וזק יצרו את דמותו של ורמין.
הסיפור נועד להופיע בחוברות Peter Parker, The Spectacular Spider-Man בלבד, אך העורך ג'ים סליקרופ החליט לפרסם אותו כקרוסאובר בין כל שלוש סדרות ספיידרמן, באומרו שההשפעה שתהיה למותו של ספיידרמן תאבד אם יפורסמו סיפורים נוספים באותה עת.
בעודו עובד על הסיפור, דמתיאס ציין שאינו מתכוון להסתכל מעבר לאותן שש חוברות, ושהסיפור אינו כבד דיו כדי להשפיע על המשכיות החוברות האחרות.
לדעתו, ניתן היה לאגד את הסיפור למיני סדרה או לרומן גרפי משל עצמו.
מכיוון שהעלילה נכתבה עד שזק התחיל לעבוד על "הציד האחרון של קרייבן", הוא אייר את כל שש עטיפות החוברות לפני שעבר לאיור בתוך החוברות.
זק העיר על כך שעטיפת "התחייה מחדש" האייקונית לחלק הרביעי (Web of Spider-Man #32) הייתה הפשוטה ביותר מבין כל שש העטיפות, ושחוברת שבה גיבור הסיפור עולה מתוך הקבר שלו תהיה המתנה הראשונה שמקבלים לחג המולד.
לדבריו, מישהו אחר שהיה חושב פעמיים על רעיון לעטיפת החוברת היה בעסק הלא נכון.
בשנת 1994, חברת DC פרסמה את גרסתו של דמתיאס לסיפור של באטמן והג'וקר בחוברות Batman: Legends of the Dark Knight #65-68.
האריסטוקרט המזדקן סרגיי ניקולייביץ' קרבינוף מתמודד עם העובדה שהוא עומד למות בקרוב, ולכן הוא מתכונן לקרב האחרון שלו לשם כבוד וגאווה.
בשעה ששותפיו חופרים קבר בגשם זלעפות, הוא נכנס לאולם הראשי של אחוזתו, היכן שהוא ארגן לווייה מבוימת והוא נחוש בדעתו להשלים ציד אחד אחרון לפני הסוף.
הוא מרים מתוך ארון הקבורה את חליפתו של ספיידרמן ומתחיל למרר בבכי, כאשר עכבישים זוחלים לעברו מכל עבר והוא מחסל אותם בפראות.
במקביל, פיטר פארקר עצמו מתמודד עם שאלות על תוחלת חייו, אחרי שהגיע בתור ספיידרמן לחלוק כבוד אחרון לג'ו פייס - מודיע לשעבר שהיה מחוסר כל ומת בנסיבות מסתוריות, ובמיוחד לאור העובדה שרבים מחבריו ומכריו איבדו את חייהם.
השניים מוצאים את עצמם משוטטים בחוץ באותו לילה - פארקר אינו מסוגל לישון מרוב מחשבות טורדניות וקרייבן מתוך ציפייה שהטרף שלו יופיע.
בשלב מסוים, ספיידרמן חש שמישהו עוקב אחריו ומתחמק בקושי מחץ מרדים שנורה לעברו מכיוונו של קרייבן.
אולם, הוא אינו בר מזל וחץ שני שנורה לעברו מצליח לשתק אותו.
הוא מתחיל להזות שרוחו של ג'ו פייס רודפת אחריו, אך עד מהרה שב לשפיותו ומאשר את העובדה שמדובר בקרייבן הצייד.
הוא מתנפל לעברו ומנסה להילחם בהשפעות הסם המרדים, אך הם מתבררים כחזקים ביותר וקרייבן מצליח לבלבל אותו וללכוד אותו ברשת.
קרייבן מניף לעברו את רובה הציד שלו, באומרו שהוא חייב להשיב לעצמו את כבודו האבוד.
ספיידרמן מנסה להכניס בו הגיון ומציין בפניו שהשניים תמיד נלחמו בקרב פנים אל פנים.
אולם, קרייבן לוחץ על ההדק ומחשבתו האחרונה של ספיידרמן הייתה כי יריבו הוותיק איבד לגמרי את שפיות דעתו.
ספיידרמן מונח בארון הקבורה שבאחוזתו של קרייבן.
לאחר רגע של דממה שבו קרייבן מביע צער ומוריד את ארון הקבורה אל תוך הקבר, הוא מחייך חיוך מטורף של אושר ומכסה את הארון בעפר בעזרת את חפירה.
בעומדו מעל הקבר, קרייבן מסיר את מסיכתו של ספיידרמן וצוחק צחוק מטורף בגשם הזלעפות.
תחת מעטה השיגעון, קרייבן מנסה תרתי משמע להפוך ליריבו המת ומתחיל לתקוף באופן אכזרי פושעים בעיר ניו יורק, מתוך מטרה ללכוד את הגנטיקאי אדוארד ווילן, מדען שעבד עבור ברון זמו והיה קורבן לניסויים שגרמו לו למוטציה והפכו אותו לחולדה הומנואידית וקניבליסטית שידועה בכינוי ורמין.
בהמשך, ספיידרמן מחלים מהשפעות החץ המרדים שקרייבן ירה בו, וחופר את דרכו מחוץ לקבר כשהדבר היחיד שמניע אותו הוא אהבתו למרי ג'יין.
בהגיעו לאחוזת קרייבן הנטושה כעת, הוא נחרד לגלות מהעיתונים שבספריה הגדולה שספיידרמן שינה את עורו ושווילן יצא למסע קטל, ושעברו שבועיים מאז נקבר בחיים.
הרגשת האימה שלו מהחדשות מתחלפת בזעם על כך שקרייבן השאיר אותו למות ובמשך שבועיים הכתים את שמו הטוב של ספיידרמן.
גם קרייבן וגם ווילן חשים בחזרתו של ספיידרמן, וכאשר הוא מתעמת מול קרייבן, זה האחרון לא נלחם בו חזרה ומחשיב את עצמו כמנצח מאחר שהבהיר את נקודתו.
קרייבן משחרר את ווילן, שמשתלח כלפי ספיידרמן בחושבו כי הוא זה שתקף אותו.
כשידו של ווילן על העליונה, קרייבן עוצר אותו ומשחרר אותו לחופשי, באומרו לספיידרמן שהוא יכול לרדוף אחריו אם ירצה, אך ימי הציד של קרייבן נגמרו.
בשעה שספיידרמן רודף אחר ווילן, קרייבן נזכר בעברו בעודו מביט בתמונה משפחתית ישנה, כיצד הוא ומשפחתו נמלטו מרוסיה, כיצד הרוויח את כבודו בג'ונגלים וחיפש אחר אושר כל אותן שנים.
קרייבן מרגיש שלא נותר לו שום דבר לחיות עבורו, כעת כשהשיג אושר, לוקח את רובה הציד שלו ומתאבד.
הדף הפיצוץ שולח את גופתו חסרת החיים של קרייבן לתוך ארון קבורה פתוח, והתמונה המשפחתית מוכתמת בדמו.
הוא משאיר למשטרה מכתב הודאה בדבר קבירתו של ספיידרמן והתחזותו אליו, כולל הוכחה מצולמת.
בחזרה במחילות התת-קרקעיות, ספיידרמן רודף אחרי ווילן אף על פי שהוא מפתח פחד קלסטרופובי בעקבות קבירתו בחיים.
הוא משתמש בפחד זה כדי לפתות אותו אל פני השטח.
בצאתם ממעבה האדמה, הם מגלים שהגשם העז פסק והשמש מתחילה לבצבץ.
ווילן קופא במקומו לנוכח עומס התנועה של הבוקר, שאינו רגיל אליו, וספיידרמן לוכד אותו ומביאו לכוחות המשטרה בטרם חוזר לביתו אל מרי ג'יין.
באחוזת קרייבן, משרתיו של סרגיי קרבינוף עורכים טקס חרישי לאדונם ומניחים את גופתו באדמה.
הכותב ג'ון מארק דמתיאס הסביר שהסיפור נועד לחקור את דמותו של ספיידרמן וכיצד אחרים תופסים אותו:
סיפור המשך ל"ציד האחרון של קרייבן" פורסם באוגוסט 1992 כרומן גרפי בן 48 עמודים בשם Amazing Spider-Man: Soul of the Hunter (), שוב בכתיבתו של דמתיאס ובאיורו של זק.
הרומן הגרפי נכתב כתגובה לייצוג הלא נכון של סצנת ההתאבדות בחלק החמישי.
הוא מציין שצוות העורכים קיבל מכתבים המאשימים אותם בעידוד התאבדות, דבר שלחלוטין לא נכון ושאינו עומד בהשקפת עולמם.
בסיפור זה, רוחו של קרייבן מתעמתת עם ספיידרמן, והוא אינו יודע כיצד לפרש זאת.
הוא הולך לקבר של קרייבן ונתקל בהאנשה של המוות.
מוות אומר לו שספיידרמן וקרייבן חולקים בחיבור רוחני, וכי רוחו של קרייבן אינה יכולה למצוא את השלווה בגלל ההתאבדות שלו.
ספיידרמן נאלץ להתעמת עם גופו של קרייבן מהקבר, והבסתו משחררת את נשמתו ומאפשרת לו למצוא שלווה.
בחוברת ההיסטוריה החלופית What if?
Vol.2 #17, קרייבן משתמש בכדורים חיים מאשר חצי הרדמה, הורג את ספיידרמן ולוקח את מקומו.
בסופו של דבר, לבקשתה של מרי ג'יין ווטסון, דרדוויל, קפטן אמריקה והלפיד האנושי מתעמתים עם קרייבן, שחוזר לקברו של ספיידרמן, חופר את גופתו - ואף על פי שאין הדבר מצוין - נרמז שהוא שואב חלקים מגופו של ספיידרמן כדי לקבל את כוחותיו.
מעט לאחר מכן, מרי ג'יין עורכת מסיבת עיתונאים כדי לנקות את שמו של פארקר בזמן שקרייבן השתלט על גופו, אף היא אינה מצליחה מאחר שג'יי ג'ונה ג'יימסון מתערב ומשכנע אנשים שאי אפשר לסמוך על גיבורי על.
הסיפור מסתיים בכך שמרי ג'יין אומרת שיש עוד עבודה רבה לפניה.
חוברת הסאטירה ?!...What The פרסמה את הסיפור "הציד האחרון של העורב" והשתמשה בדמויות רייבן וספיידר-האם.
הציד הראשון של קרייבן והציד המבעית
הדבר מוביל לסיפור "הציד המבעית", שבו משפחתו של קרייבן מנסה להחיות אותו על ידי הקרבת ספיידרמן בריטואל מורכב.
אולם, הריטואל מזדהם כאשר כפילו של ספיידרמן קיין מקריב את חייו להציל את פארקר.
המעשה מביא לכך שקרייבן נולד מחדש כלא-חיים שיכול למות רק בידיו של ספיידרמן.
"ספיידרמן: סיפור חיים" הוא סיפור בהמשכיות חלופית, כאשר הדמויות בו מזדקנות באופן רגיל אחרי שפיטר פארקר הופך לספיידרמן בשנת 1962. בהמשכיות זו, קרייבן רודף אחר ספיידרמן בשנות ה-80 במהלכה של המלחמה הקרה, מעט לאחר שהתגלה אצלו סרטן.
פארקר מצלח להימלט מהקבר שקרייבן קבר אותו בו על ידי התמזגות עם הסימביוט של ונום, והוא כמעט והורג את קרייבן לפני שמרי ג'יין מפרידה את הסימביוט ממנו.
המקרה הטראומתי גורם לה להיפרד מפארקר.
קרייבן מרוצה מהעובדה שספיידרמן הפך לצייד החדש ומתכונן להרוג אותו, אך הסימביוט של ונום מתמזג איתו.
הסיפור קיבל תשבחות והוא נחשב לאחד מסיפורי ספיידרמן הגדולים שאי פעם נכתבו.
ברירן קרונין מאתר האינטרנט Comic Book Resources תיאר את הסיפור כיצירה אומנותית עוצרת נשימה שהיוותה השראה לחיקויים רבים אחרים מכותבים אחרים במשך השנים.
הוא ציין כי פרסומו של הסיפור על פני שלוש חוברות שונות של כותרי ספיידרמן העניק לסיפור תחושה של אירוע.
ג'ייסון סרפינו ממגזין Complex דירג את "הציד האחרון של קרייבן" במקום החמישי בסיפורי ספיידרמן הגדולים מכל הזמנים.
לדבריו, הסיפור "מספק פעולה קומיקסית טיפוסית אך משלב אלמנטים מסיפורת קלאסית ותמות חוזרות ונשנות כדי להציג נרטיב מסובך ועמוק יותר.
הסיפור מצטט ללא הרף משירו של ויליאם בלייק "הנמר" ואיוריו של מייק זק ממלאים את הסיפור בפוטוריאליזם מחוספס.
סיפור זה מיועד לקוראים מתוחכמים יותר".
המגזין Comic Book Revolution דירג את הסיפור במקום השלישי ברשימ עשרת הסיפורים הגדולים ביותר של ספיידרמן ומהלל את הסיפור בשל תיאורו של קרייבן והתקופה הראשונית בנישואיהם של פיטר פארקר ומרי ג'יין ווטסון.
לדברי המגזין, אף על פי שהסיפור מתמקד בספיידרמן ובקרייבן קיימים רגעים טובים מאוד שחוקרים את מערכת היחסים בין פארקר למרי ג'יין.
מאחר שהסיפור מתרחש בשלבים הראשונים שבנישואיהם, יש התייחסות להתמודדות של מרי ג'יין להיעלמותו של פארקר ולתגובתה במקרה והוא ימות.
הדבר מוסיף רבדים נוספים לנישואים ביניהם והופך את סוף הסיפור שבו פאקר חוזר אליה כדי להחלים הופך את הכל למשתלם ביותר.
מגזין IGN דירג את הסיפור במקום השישי ברשימת 25 הסיפורים הגדולים של ספיידרמן הטובים ביותר, והוא מציין כי זה הסיפור הבלתי נשכח ביותר של ספיידרמן ללא כל ספק.
התסריטאי ריצ'רד ונק חשף באוקטובר 2018 שסרט סולו על הדמות ישאב השראה מהסיפור "הציד האחרון של קרייבן", ותיכלל בו דמותו של ספיידרמן.
טום הולנד, שגילם את דמותו של ספיידרמן בסרטי היקום הקולנועי של מארוול "ספיידרמן: השיבה הביתה" ו"ספיידרמן: הרחק מהבית", ציין שהוא והבמאי ג'ון וואטס מעוניינים להשתמש בדמותו של קרייבן לסרט המשך.
אסופת החמישה והפרק האחרון הן שתי קשתות סיפור שפורסמו בחוברות הקומיקס ספיידרמן ביקום מארוול על ידי חברת מארוול קומיקס.
הסיפור היה למעשה אירוע קרוסאובר שהקיף את כל חוברות ספיידרמן באותה תקופה ושנמשך ברצף על פני תשע חוברות, כאשר אסופת החמישה שתוכננה לכל אורכו של הסיפור הראשון התרחשה למעשה רק בחוברת הראשונה של "הפרק האחרון".
הסיפור פורסם בין אוקטובר לנובמבר 1998, בכתיבתם של טוד דזאגו, ג'ון ביירן והווארד מאקי ובאיורם של ג'ו בנט, רפאל קיינן ולוק רוס.
קשת הסיפור הראשונה, "אסופת החמישה", ציינה את ביטולם של הכותרים The Spectacular Spider-Man ו-The Sensational Spider-Man ומיתגה מחדש את כותרי The Amazing Spider-Man ו-Perter Parker: Spider-Man על ידי מיספור מחודש של החוברות מההתחלה.
עלילת הסיפור מתמקדת בניסיון איחודם של חמישה ממצאים עתיקים, המעניקים למחזיק בהם כוח מיוחד - כוח, ידע, אלמותיות, טירוף ומוות.
הסיפור עורר מחלוקת בקרב המעריצים, מאחר שהחיה מחדש את דודתו של פיטר פארקר, מיי, שנהרגה באירועי "סאגת המשובטים" לפני כשלוש שנים.
נורמן אוסבורן ומהנדס הקיברנטיקה ד"ר גרגורי הרד נפגשים עם המילטון קרומוול ומנסים לשכנע אותו להצטרף ולהביא את הממצא העתיק שברשותו לטקס של אסופת החמישה.
קרומוול אינו מעוניין לקחת חלק בטקס ומזהיר את השניים שעליהם לא לערוך אותו.
הרד - שעבד כשכיר חרב יחד עם אשתו - חוזר למקום לאחר מכן בזהותו של הנבל אוברייד כדי לגנוב את הממצא שבחזקתו של קרומוול, אך ספיידרמן מנסה לעצור אותו.
הרד מצליח להימלט עם החלק ומשכנע את אוסבורן לתת לו למלא את מקומו של קרומוול בטקס בתמורה לכך שירפא את אשתו, שנפגעה באורח אנוש.
אוסבורן משכנע גם את סוחר העתיקות מוריס מקסוול להביא את הממצא העתיק שברשותו ולהצטרף לאסופת החמישה, וזה האחרון מציין בפניו שכל המשתתפים בטקס חייבים להגיע אליו מרצונם החופשי.
מאדאם ווב מבקשת מספיידרמן לגנוב עבורה ממצא ארכאולוגי, והוא עושה זאת מבלי לדעת במה מדובר.
היא לוקחת את הממצא לאוסבורן ומתנדבת לקחת חלק באסופת החמישה מהסיבה שהיא תמות אם לא תשיג את כוח האלמותיות.
לבסוף, אדם מסתורי מביא לאוסבורן את החלק החמישי והאחרון בממצאים העתיקים.
בינתיים, ספיידרמן עוצר את אוברייד מגניבת משאית משוריינת.
הוא נמלט מחזקת מעצר ומתגלה שגנב את הכסף למקרה שטקס הכוחות משתבש ואשתו תזדקק לסיוע כספי.
מתברר כי מאטי פרנקלין הייתה זו שהביאה את החלק החסר שנחוץ לטקס.
אסופת החמישה מתרחשת וכל משתתף מקבל אחת מהמתנות או הקללות של הטקס.
נורמן אוסבורן, המחזיק בממצא הכוח, מקבל את קללת הטירוף.
מאדאם ווב, המחזיקה בממצא המוות, מקבלת את מתנת האלמותיות.
מאטי פרנקלין, המחזיקה בממצא הידע, מקבלת את מתנת הכוח.
גרגורי הרד, המחזיק בממצא האלמותיות, מקבל את קללת המוות.
מוריס מקסוול, המחזיק בממצא הטירוף, מקבל את מתנת הידע.
בזמן זה מתגלה מסוכנת של אוסבורן בשם אליסון מונגריין שנשלחה להרוג את פארקר, שדודתו מיי פארקר בריאה ושלמה והיא מוחזקת בידי הגובלין הירוק, ושבתו של פארקר לא נהרגה בסוף אירועי "סאגת המשובטים".
הגובלין הירוק מאפשר לספיידרמן לקחת את דודתו ללא כל מאבק, וזה האחרון לוקח אותה לריד ריצ'רדס כדי לבדוק האם היא מתחזה.
מתברר שהושתל במוחה מתקן שיהרוג אותה אם הוא לא יוסר בקרוב, וספיידרמן יוצא להילחם בגובלין הירוק כדי להצילה.
מתברר שהגובלין הירוק קיבל את קללת הטירוף בטקס של אסופת החמישה, והוא החל להאמין שהרג את ספיידרמן.
בטירופו, הוא מגלה לספיידרמן שזו שמתה באירועי "סאגת המשובטים" הייתה שחקנית ששכר ולא דודתו מיי, וכי אם יסירו את המתקן במוחה של מיי האמיתית הנמצאת כרגע עם ריצ'רדס, הדבר יפעיל פצצות גובלין ברחבי העולם.
הפצצה האחרונה מושתלת במערכת העיתון "הדיילי ביוגל", אך ספיידרמן מציל את הבניין מהתמוטטות.
הוא בקושי מגיע בזמן לבית החולים כדי ליידע את ריצ'רדס לגבי המתקן, ומגלה שריצ'רדס וקבוצת מנתחים הצליחו לתקן את המתקן שבמוחה, מבלי לגרום לפיצוץ הפצצות או להרוג את מיי.
לבסוף, פארקר מודיע למרי ג'יין ווטסון שהוא פורש מתפקידו כספיידרמן ושורף את התלבושת שלו.
מספר אלמנטים של "הפרק האחרון" הופיעו מחדש במהלך הכרך השני של חוברות The Amazing Spider-Man.
בעקבות פרישתו של פארקר מחיי ההרפתקנות כספיידרמן, אחייניתו של ג'יי ג'ונה ג'יימסון מאטי פרנקלין ממשיכה את דרכו - וזאת בעקבות רכישת מתנת הכוח באוספת החמישה.
אולם בשל חוסר ניסיונה, היא מותקפת באכזריות בידי רוכש קללת המוות גרגורי הרד.
פארקר מציל את פרנקלין, תוך שהוא מגן על זהותו האמיתית, ומשיב לעצמו את זהות ספיידרמן כדי לעזור לאייסמן להפיל את הרד תחת זהותו הסודית של הנבל שאדראק.
פרנקלין תהפוך לאחר מכן לספיידרוומן לזמן קצר, והיא מקבלת סדרה משל עצמה, אך הדמות התבררה כלא פופולרית ולכן הסדרה בוטלה.
הגובלין הירוק צץ מחדש בטרילוגיה של סיפורים משנת 2000 בכתיבתם של רוג'ר סטרן, הווארד מאקי ופול ג'נקינס.
בסיפור זה, אוסבורן החזיר לעצמו את שפיותו ושטף את מוחו של פארקר מתוך כוונה לעצב אותו כממשיך דרך ראוי יותר במקומו של בנו הארי.
"הפרק האחרון" מספק את אחד האלמנטים הנחוצים ביותר בקו הזמן של הספיידר-גירל מארץ-982. תחת כתיבתו של דה-פלקו, סדרת ספיידר-גירל השתמשה בשיאו של הסיפור והחזירה את מיי הצעירה לרשות הוריה מאשר את גרסתה המבוגרת.
בנוסף, סיום חלופי לסיפור הורג את אוסבורן ופוצע אנושות את פארקר, שמאבד את אחת מרגליו ומסיים את הקריירה שלו כספיידרמן.
עקב מעשיו של פארקר, האסופה אינה נשלמת בזמן זה ומאטי נמלטת עם מרכיבי הריטואל ומצליחה להשיג כוח לעצמה ולמאדאם ווב כמו בהמשכיות ארץ-616. דה-פלקו מיקם את אירועי האסופה כשנתיים לאחר שמיידיי הוחזרה להוריה.
החוברת The Amazing Spider-Girl #25 מאוקטובר 2008 מכילה רצועת סיפור החושפת כיצד קיין נלחם נגד אחוות הגובלין, הסתנן לאחוזתו של אוסבורן והציל את מיידיי הפעוטה מידי אביה של פיורי מלכת הגובלינים.
אולם, נורמן שיבט בהצלחה את מיידיי ויצר תאומה ששכבה בתרדמת למשך עשרים שנה, כאשר מכתב שנשמר איתה חשף שהיא מיידיי האמיתית ופיורי מחזיקה בקוד שיעיר אותה.
בהמשך, מיידיי האמיתית משחררת אותה והשתיים מחלצות את פארקר מידיו של אוסבורן בעזרת קרב מנטלי.
ההתשה והציד המבעית הן שתי קשתות סיפור שפורסמו בחוברות הקומיקס ספיידרמן ביקום מארוול על ידי חברת מארוול קומיקס.
את הסיפור כתבו מארק וייד, מארק גוגנהיים, רוג'ר סטרן, דן סלוט, זב וולס, פרד ואן לנטה וג'ו קלי.
"ההתשה" הוא השם הכוללני שנבחר לסיפורים יחידים שעוקבים זה אחר זה ללא כל הפסקה, כאשר אויביו הרבים של ספיידרמן מתקיפים אותו ללא רחם עד כמעט לנקודת שבירה, ואשר מתייחסים לכיוון בו חייו של ספיידרמן מתפתחים.
בסיפור העוקב - "הציד המבעית" - מופיעה משפחת קרבינוף המחפשת נקמה בספיידרמן בעקבות אירועי "הציד האחרון של קרייבן".
למרות שאירועי "ההתשה" הובילו לאירועי "הציד המבעית", שני סיפורים אלה אינם קשורים פרט לעומס הרגשי המוטל על פיטר פארקר/ספיידרמן.
אי לכך, "ההתשה" דומה לאירועי "שלטון אפל" אלא שהיא מתרכזת בחייו של ספיידרמן וחוג מכריו בלבד.
"ההתשה" ממוקם במקום ה-15 ברשימת 25 הסיפורים הגדולים של ספיידרמן, לפי IGN; במקום ה-8 ברשימת 25 הסיפורים הגדולים של ספיידרמן בכל הזמנים, לפי מגזין Comic Book Resources; ובמקום השביעי ברשימת עשרת הסיפורים הגדולים של ספיידרמן בכל הזמנים, לפי מגזין Gamesradar+.
הסיפור מכיל כמה מאויביו הקלאסיים של ספיידרמן כמו סאנדמן, אלקטרו, זיקית, מיסטריו, ראש פטיש, הלטאה, מורביוס וריינו, כמו גם הופעות של גיבורי-על כמו דדפול, העקרב השני, הנשר הרביעי וג'אגרנוט.
דוקטור אוקטופוס המחודש משתלט באופן זמני על העיר ניו יורק, ואנה קרבינוף לוכדת את מאדאם ווב.
הזיקית חוזר והוא מגויס בידי סשה קרבינוף בעקבות תבוסתו לספיידרמן.
אנה קרבינוף מענה ומסממת את מאדאם ווב כדי לגלות מידע על ספיידרמן, ומגייסת את דיאבלו אחרי שספיידרמן מביס גם אותו.
אנה קרבינוף שוכרת את שירותיו של דדפול כדי להסיח את דעתו של ספיידרמן בזמן שהיא לוכדת את מאטי פרנקלין.
בזמן זה, ספיידרמן נלחם בגרסה נשית של סטילט-מן.
בחוברות The Amazing Spider-Man #612-614, כוחותיו של אלקטרו אוזלים והוא נשאר למרגלות חורבות בניין הבורסה.
בשל כך, אלקטרו נחשב לגיבור העיר וכשספיידרמן מנסה להילחם בו, תושבי העיר מתמרדים נגדו.
הדעתן המטורף מציע לאלקטרו תרופה יקרת ערך כדי להצילו ממצב בריאותו המתדרדר, אך זה האחרון לא יכול לשלם עליה.
כדי לשלם עליה, הוא עושה עסקה עם דקסטר בנט תמורת ביטול הקמפיין נגדו.
הדעתן המטורף מנסה לרפא את אלקטרו והופך אותו לחזיז רעם חשמלי מלאכותי, אך ספיידרמן מתערב.
אלקטרו משתמש בכוחותיו כדי לבגוד בבנט.
ספיידרמן מצליח להביסו, אך בנט נותר נכה בעקבות הריסות שנפלו עליו, ובניין "הדיילי ביוגל" מושמד.
באפילוג הסיפור, אלקטרו נתקל בסשה קרבינוף ובזיקית בתא הכלא שלו.
בחוברות The Amazing Spider-Man #615-616, ספיידרמן עוזר לקרלי קופר מצוות זירות הפשע של משטרת ניו יורק בחקירת שלושה מקרי רצח ומקרה של נערה נעדרת בשם קימיה.
מישהו מצליח לגנוב תיקים סודיים הנוגעים לרציחות.
ספיידרמן מאתר את הרוצח לאי המושלים, שם הוא מוצא את קימיה.
סאנדמן מופיע על האי וטוען שהוא אביה של קימיה.
אחרי שהוא מתעמת עם ספיידרמן, כמה עותקים שלו מתוודים על שניים מתוך שלוש הרציחות.
סאנדמן עצמו נדהם מכך שעותקים שלו מסוגלים להשתחרר משליטתו, והוא מתחיל להילחם איתם.
ספיידרמן משמיד את סאנדמן בעזרתו של מאוורר, וחוזר למנהטן עם קימיה.
היא נלקחת למשפחת אומנה בניגוד לרצונה ולרצונו של פארקר.
בחוברת The Amazing Spider-Man #617, סשה קרבינוף אומרת לנבל חדש בחליפת ריינו שהוא יכול להשיג כבוד על ידי הריגתו של הריינו המקורי אלכסיי סיטסביץ'.
אולם, סיטסביץ' אינו מחזיק יותר בחליפת הריינו וחי עם אשתו החדשה אוקסנה.
בינתיים, פארקר מתחיל לעבוד במערכת העיתון החדשה של בן יוריק, "פרונט ליין", ובסיפור הראשון שלו הריינו תוקף את אלכסיי.
ספיידרמן נלחם בריינו החדש כדי להגן על אלכסיי אך הוא מובס.
בהמשך הוא נפגש עם אלכסיי שהצליח לברוח משם ומשכנע אותו שלא ללבוש את חליפת ריינו שלו.
בחוברות The Amazing Spider-Man #618-620, מתברר שמשפחת הפשע מאגיה עומדת בפני חורבן עקב אובדנו של סילברמיין בירי כנופיות נגד כנופייתו של הינשוף, חוסר המנהיגות של ברונו קרנלי, וכתוצאה ממלחמה נגד מיסטר נגטיב ושותפו ראש פטיש.
המאגיה שוכרת את שירותיו של מיסטריו כדי שיעזור לחלצה מבעיותיה, אך הוא מסכים רק לשרת את מטרותיו האישיות.
בקרב בין המאגיה ומיסטר נגטיב נגד ספיידרמן, מרבית חברי המאגיה נהרגים ומיסטריו מפסיד את כל כספו שהרוויח מהעסקים איתם.
לאחר מכן, מיסטריו נתקל בזיקית, המחופש לג'ין דיוולף, שאומר לו ש"ישנם כמה חברים שמתים כבר לפגוש אותו".
בחוברת The Amazing Spider-Man #621, החתולה השחורה עוזרת לספיידרמן לגנוב מבחנה עם דמו של פארקר שנמצאת בחזקתו של מיסטר נגטיב, ולהחליף אותה במבחנה עם דם חזיר כדי שמיסטר נגטיב לא יוכל להבחין באובדן היכולת להרוג את ספיידרמן באמצעות נוסחת "נשמת השטן" שלו.
בחוברת The Amazing Spider-Man #622, ספיידרמן מגלה שמורביוס עומד מאחורי גניבת הדם שלו ושהשתמש בו כדי לנסות למצוא תרופה לווירוס זומבים שהדביק את האדם זאב ג'ק ראסל.
ספיידרמן מתנדב לתת לו עוד מהדם שלו.
בסיפור זה מופיע גם סיפור צדדי בשם "חמשת שלבי האבל" בכתיבתו של יוצר "ספיידרמן המדהים" גרג וייזמן.
הסיפור מביא את התמודדותו של פלאש תומפסון עם חמשת שלבי האבל בעקבות אובדן רגליו בקטיעה במלחמת עיראק.
בחוברות The Amazing Spider-Man #623-624, אלקטרו מבריח את הנשר החדש מהכלא.
הוא מחפש נקמה אחר האיש שהפך אותו למפלצת, ונאמר לו שג'יי ג'ונה ג'יימסון עשה זאת.
האספסוף מתחיל להעלות האשמות לפיהן ג'יימסון יצר את הנשר החדש והתקשורת מתחילה לגלות בזה התעניינות.
ספיידרמן מגלה זאת ועושה את דרכו לבניין העירייה כדי להציל בזמן את ג'יימסון מההמון הזועם.
הנשר נמלט כשלספיידרמן נגמר נוזל הקורים המאפשר לו להתנדנד מהבניינים.
הנשר לומד את האמת על ג'יימסון והאספסוף תוקף את חברי הכנופיה.
בינתיים, פארקר מחליט לערוך תמונה כדי להוכיח את חפותו של ג'יימסון.
אולם, ג'יימסון מוצא שהתמונה היא זיוף ומפטר את פארקר בפומבי מחוץ לבניין העירייה.
פארקר חושב עד כמה דברים יכולים להיות גרועים יותר עבורו בעוד הנשר מעופף מעליו בשמי העיר.
חוברת The Amazing Spider-Man #625 ממשיכה את עלילת "זעמו של ריינו".
אלכסיי סיטסביץ' - הריינו המקורי - מנסה להסתתר בתוכנית להגנת עדים יחד עם אשתו, אך הריינו החדש תוקף את הרכב שמוביל אותם לבית הבטוח ואוקסנה נהרגת.
אלכסיי מוכה היגון מחליט מתוך זעם ללבוש מחדש את חליפת הריינו שלו ולהילחם בריינו החדש.
ספיידרמן מנסה למנוע מהכל להתרחש, אך נכשל.
בסוף הסיפור, ריינו המקורי הורג את ריינו החדש.
בחוברת The Amazing Spider-Man #626, קרמילה בלאק החלה לקחת חוזים עצמאיים אחרי שעזבה את סוכנות S.H.I.E.L.D..
סשה קרבינוף שוכרת את שירותיה כדי לגנוב את תלבושתו המקורית של העקרב מאק גרגן מידיו של הברדס, שמתכוון להעניק אותה לפושע מדרג זוטר שהרשים אותו אחרי שקיבל את החליפה מנורמן אוסבורן.
העוקץ מזנבו של העקרב משתק את ספיידרמן וגורם לו לאבד את כוחותיו באופן זמני.
בינתיים, מישל גונזלס מגיעה באמצעו של הקרב המתחולל כדי לעצור את האיש שעליו היא מגנה בבית המשפט מלהרוס את ההזדמנות השנייה שקיבל.
פארקר מציל אותה ואז משתנה לספיידרמן כעת שכוחותיו חזרו אליו.
הוא מציל את העקרב מידי הברדס והיא מצליחה להעביר את החליפה ליעדה.
כשפארקר מגיע לדירתה של מישל, השניים מחליטים על שביתת נשק ביניהם.
משהו יכול לעצור את הג'אגרנוט
קפטן יוניברס חדש נוצר בעזרת הכוח האוניברסלי כדי לתקן שברים בלוחות הטקטוניים שמתחת לעיר ניו יורק שנוצרו בזמן הסיפור "שום דבר לא יכול לעצור את הג'אגרנוט!".
כשקפטן יוניברס מתעקש להרוג את הג'אגרנוט במקום לתקן את הלוחות הטקטוניים, הכוח האוניברסלי עוזב אותו ונכנס בג'אגרנוט, שמשתמש בהם כדי לתקן את הלוחות.
חוברת The Amazing Spider-Man #628 מכילה גם סיפור קצר שבו ספיידרמן ואיירון מן נלחמים באיש הסופג.
בחוברות The Amazing Spider-Man #630-633, ד"ר קורט קונורס מקבל עבודה חדשה ומאבד חזקה על בנו בילי.
אחרי שהבוס שלו גוער בו ואינו מאפשר לו לקחת את החומר המדכא את שינוי הצורה ללטאה, קונורס משתנה ואוכל את הבוס שלו.
אנה קרבינוף חוטפת את בילי קונורס אחרי שהיא נותנת לאמו המאמצת למות, והיא נוטשת אותו כשהלטאה מגיעה.
אישיותו של קונורס נלחמת ברצונו של הזוחל שבו, אך הלטאה מתגברת עליו והוא אוכל את בילי למראה עיניהם של אנה ואליושה.
לאחר מכן, הלטאה משילה את עורה ומגיחה בצורה החדשה.
צורה זו היא חכמה יותר מכל צורת לטאה שקדמה לה, ויש לה כוחות טלפתיים שמאפשרים לה להתחבר לחלק הזוחלי שבמוח האנושי.
אולם, כמה מרגשותיו של קונורס הועברו ללטאה החדשה, מה שגורם לו להתחרט על מה שעשה.
במהדורה המוגבלת The Amazing Spider-Man: Grim Hunt: The Kraven Saga, ספיידרמן חולם חלום שחושף בפניו את העתיד האפל שממתין לו ולמכריו.
במהדורה המוגבלת Amazing Spider-Man: Origin of the Hunter, אנה קרבינוף עוברת על כמה מיומניו של אביה המזכירים את קרבותיו של קרייבן הצייד עם ספיידרמן.
בחוברת The Amazing Spider-Man #634, פארקר נתקל בקיין הפצוע אנושות, שהצליח להגיע לדירתו.
לפתע, פיצוץ נשמע מבחוץ ופארקר רואה את ארכנה נלחמת נגד אנה ואליושה קרבינוף ויוצא לעזור לה.
אחרי הקרב איתם, השניים מגיעים לדירתה של מאטי פרנקלין ומוצאים את איזיקיאל סימס, על-אנושי בעל כוחות עכביש שמת לפני כן.
הוא מתחיל לספר להם על מלחמה המתחוללת בין עכבישים לציידים.
מאטי פרנקלין נהרגת בידי סשה קרבינוף, שמקריבה אותה כדי להחיות את ולדימיר קרבינוף, הצייד המבעית, בתור יצור דמוי אריה הומנואידי.
סשה אומרת שהם צריכים את דמו של ספיידרמן כדי להחיות מחדש בהצלחה את סרגיי.
בחוברת The Amazing Spider-Man #635, ספיידרמן, ארכנה ואיזיקיאל מחפשים את מטרתם הבאה של אנה ואליושה - ארניאה.
הם מוצאים אותה כשהיא כבר באמצעו של קרב עם משפחת קרבינוף ומצטרפים ללחימה.
אולם, הם מובסים וארכנה וארניאה נלכדות.
קיין מגיע באיחור לאחר הקרב ואומר לספיידרמן שעליו לברוח מפניהם.
ספיידרמן ואיזיקיאל מגיעים לבסיסם של קרבינוף, ואיזיקיאל מתגלה בתור הזיקית ומביס את ספיידרמן.
בנוכחותם של בני משפחת קרבינוף ומיסטריו, ספיידרמן מונח על השולחן ונהרג באמצעות פגיון.
עם מותו של ספיידרמן, סרגיי קרבינוף יוצא מתוך הקבר.
בחוברת The Amazing Spider-Man #636, קרייבן מתוודע מחדש למשפחתו אחרי תחייתו מהמתים.
הוא מציין שסשה החזירה אותו לחיים עם דם מזוהם, או כדבריו ה"לא-חיים".
הם מסירים את המסיכה מעל גופתו של ספיידרמן המונחת על הלִזְבֵּז ומגלים שמדובר בקיין בתחפושתו של ספיידרמן.
פארקר מוצא ארון קבורה עם גופתו של קיין יחד עם חליפתו השחורה, כשבפתק המצורף לגופה מקרייבן כתוב "צוד אותי".
בחוברת The Amazing Spider-Man #637, ספיידרמן לובש את החליפה השחורה פעם נוספת ויוצא בחיפוש נקמה במשפחת קרבינוף.
מאדאם ווב נהרגת בידי סשה, אך לפני שהיא מתה היא מעבירה את כוחותיה לארכנה.
ספיידרמן מביס את זיקית, אליושה וולדימיר.
הוא אורב לסשה וקורע מעליה את הפנים בפראות בעקבות מה שנעשה למאטי פרנקלין, מאדאם ווב וקיין.
כשספיידרמן נלחם בקרייבן, ארניאה נלחמת בסשה ובאנה.
ספיידרמן מביס את קרייבן ועומד להרוג אותו באמצעות חנית כשקרייבן לוחש לעברו "תודה" וארכנה מתחננת בפני ספיידרמן שלא להרוג את קרייבן.
ארכנה מראה לו חיזיון של עתיד שבו ספיידרמן הופך לרוצח מנודה מכיוון שהרג את קרייבן.
בעוד ספיידרמן שומר על שתיקה, קרייבן מתחנן בפניו לסיים את חייו מאחר שהוא מאמין שחייו קשורים בחייו של ספיידרמן ושהוא אינו יכול למות מידיו של אחר.
עוד הוא מוסיף שכאשר לא היה בחיים, הוא שכן במקום טוב יותר.
עקב החזיונות שקיבלה ארכנה, ספיידרמן נאלץ להשאיר את קרייבן בחיים ואומר לו שחזרתו העניקה לו הזדמנות שנייה בחיים ושעליו לנצל זאת.
תשוש מכל אשר עבר עליו, ספיידרמן מציין בפניו מתוך עצלות שעליו לבחור בתפקיד רופא שיניים או משהו דומה אחר.
משפחת קרבינוף נעלמת בהבזק אור לפני שאנשי העכביש יכולים למסור אותם לידי רשויות החוק.
ספיידרמן, ארניאה (כעת בתלבושתה של ארכנה) וארכנה (כעת עיוורת כתוצאה משאיבת כוחותיה של מאדאם ווב) קוברים את קיין וקסנדרה בקבר לא מסומן.
ארכנה כמאדאם ווב החדשה מנבאת שמשפחת קרבינוף תחזור, ומבטיחה לספיידרמן ולארניאה שהיא שלמה עם עסקת החליפין של ראייתה עבור כוחותיה של מאדאם ווב.
בארץ הפראית, קרייבן מחליט לצוד את משפחתו ובמידה וישרדו מספיק זמן הם יוכלו לשמור על שם המשפחה שלהם.
הוא שובר את מפרקתה של סשה ומבצע המתת חסד בוולדימיר מתוך כבוד למתים.
אליושה עוזב, אך אנה עושה עסקה עם קרייבן - אם היא תהרוג את אחיה אליושה, סרגיי יאמן אותה באופן אישי ויבטיח את המשכה של שושלת חזקה.
אם לא, הוא יכול לשכוח מערכה של משפחה.
באפילוג הסיפור, קיין זוחל אל מחוץ לקבר שלו, כשמתגלה שהוא עבר מוטציה לצורה עכבישאית יותר - כולל ארבעה זוגות עיניים בדפוס דומה, והוא נקרא כעת בשם "טרנטולה" - מה שמרמז על כך שזוהי תוצאת החזרתו לחיים של קרייבן שיצרה חוסר איזון.
ספיידרמן: אין דרך הביתה הוא סרט גיבורי-על אמריקאי משנת 2021 המבוסס על גיבור-העל ספיידרמן מבית מארוול קומיקס.
הסרט הופק בהפקה משותפת של סרטי סוני ואולפני מארוול והוא הסרט ה-27 ביקום הקולנועי של מארוול, וכמו כן הוא המשכון לסרטים "ספיידרמן: השיבה הביתה" (2017) ו"ספיידרמן: רחוק מהבית" (2019).
בנוסף לכך, זהו סרט קרוסאובר בין סדרות הסרטים השונות של ספיידרמן.
את הסרט ביים ג'ון וואטס על פי תסריט מאת כריס מקנה ואריק סומרס, ומככבים בו טום הולנד, זנדאיה, ג'ייקוב בטלון, בנדיקט קמברבאץ', ג'ון פאברו, ומריסה טומיי.
בסרט, פיטר פארקר (הולנד) מבקש מדוקטור סטריינג' (קמברבאץ') להטיל קסם שיבטל את חשיפת זהותו הסודית, אך הקסם משתבש וגורם לנבלים מיקומים מקבילים להופיע בעולמו של פארקר.
ההכנות לקראת הפקת סרט "ספיידרמן" שלישי החלה כבר בשנת 2017, עם הפצת הסרט הראשון שלו ביקום הקולנועי של מארוול, "השיבה הביתה".
באוגוסט 2019, המשא ומתן בין סוני ואולפני מארוול עלה על שרטון; ועם זאת, חודש לאחר מכן, התגובה השלילית והחריפה מצד המעריצים לה זכה ביטול העסקה הובילה לעסקה חדשה בין שתי החברות.
שובם של מגווייר וגארפילד הייתה נושא לשמועות ותאוריות אינטנסיביות; ואולפני סוני, אולפני מארוול וחברי צוות השחקנים שמרו על חשאיות מוחלטת לכל הנוגע להשתתפותם של מגווייר וגארפילד, למרות הדלפות רבות שאישרו זאת.
הסרט עלה לאקרנים בתיאטרון פוקס וילג' שבלוס אנג'לס ב-13 בדצמבר 2021, ועלה לאקרנים בארצות הברית ב-17 בדצמבר, כחלק מהשלב הרביעי של היקום הקולנועי.
בישראל, הסרט עלה לאקרנים ב-16 בדצמבר 2021. הסרט זכה לביקורות חיוביות על הופעותיהם של חברי צוות השחקנים והכימיה ביניהם, על התסריט, הבימוי, סצנות הפעולה, הצילום והפסקול.
הסרט קבע מספר שיאים בקופות הקולנוע בתקופת המגפה, והכניס למעלה מ-587 מיליון דולר ברחבי העולם, ובכך הפך לסרט עם הרווחים הגבוהים ביותר לשנת 2021, ולסרט עם הפתיחה השלישית בגובהה בהיסטוריה בסוף שבוע אחד.
תוך 12 ימים בלבד מיום עלייתו לאקרנים, הסרט חצה את רף מיליארד הדולר בהכנסות והפך לסרט הראשון שהגיע לסכום זה מאז מגפת הקורונה.
נכון ל-28 באפריל 2022, הכנסות הסרט עומדות על למעלה מ־1.89 מיליארד דולר, מה שמעמיד אותו במקום השביעי בכל הזמנים.
בתום סוף השבוע הראשון לעלייתו לאקרנים, נמסר כי סרט המשך נמצא בפיתוח.
בספטמבר 2022, עלה הסרט מחדש לאקרנים בגרסה מורחבת הכוללת 11 דקות נוספות; גרסה זו עלתה לאקרנים בישראל ב-6 באוקטובר 2022.
רגעים ספורים לאחר ששב לניו יורק עם בת זוגו, אמ.
ג'יי, פיטר פארקר מגלה לתדהמתו הרבה כי העיתונאי ג'יי ג'ונה ג'יימסון מהאתר "TheDailyBugle.net" משדר קטעי צילום של התקרית בלונדון, בהם קוונטין בק מפליל את ספיידרמן במתקפת המל"טים ובמותו, ובמקביל חושף את זהותו הסודית של ספיידרמן לעולם.
בעוד כלי התקשורת רודפים אחריו, פארקר לוקח את אם.
לגשר שם הוא מנסה לעכל את חשיפת זהותו בפומבי.
בעקבות החשיפה ומותו של בק, מתחילים טירוף תקשורתי וחקירה משטרתית נגד פארקר.
עורך דינו של פארקר, מאט מרדוק, מצליח להביא לביטול ההאשמות נגדו, ועם זאת, החשיפה משבשת קשות את חייו ומובילה לכך שכל בקשותיו ושל חבריו לקולג'ים, כולל למכון הטכנולוגי של מסצ'וסטס, נדחות.
בייאושו, פארקר מחליט לפנות לדוקטור סטריינג', ומבקש ממנו להטיל כישוף שיחזיר את הגלגל לקדמותו ויגרום לאנשים לשכוח את זהותו כספיידרמן.
עם זאת, ברגע שפארקר מבין כי הכישוף יכלול את אהוביו, הוא גורם בשגגה לתקלה שמושכת אל עולמם חמישה אויבים של ספיידרמן מיקומים מקבילים, אשר מודעים לזהותו – ד"ר אוטו אוקטביוס, הגובלין הירוק, הלטאה, אלקטרו וסנדמן.
בגשר אלכסנדר המילטון, פיטר מנסה לשכנע את מנהלת המכון הטכנולוגי לקבל את בקשותיהם לרישום של נד ואם.
ג'יי., אך ד"ר אוקטביוס מגיח ותוקף את הגשר באמצעות זרועותיו המכניות, מה שמוביל לקרב, במהלכו אוקטביוס מבין שהפארקר בו הוא נלחם הוא לא אותו הפארקר שהוא מכיר.
לאחר שפיטר הציל אותה, מנהלת המכון מסכימה לשקול מחדש את הבקשות של שלושתיהם.
רגע לאחר שעל הגשר מופיע גם הגובלין הירוק, פיטר מועבר בקסם למרתף של סטריינג', אשר בו תאי כליאה.
סטריינג' מבהיר לו כי אורחים נוספים עשויים להופיע, ומנחה את פיטר, אם.
ונד לסרוק את הרשת ולמצוא עדויות להגעתם.
בנוסף, הוא משדרג את הטכנולוגיה של פיטר באמצעות קסם, כך שיוכל לכלוא את הנבלים.
וסנדמן, נלחם באלקטרו ולוכד אותו.
לאחר שראה את אלקטרו נעלם ומגלה שהוא סייע לפיטר פארקר אחר, סנדמן פונה נגדו, אך נלכד בעודו מתחיל לתקוף; ואילו אוסבורן נלכד לאחר שהגיע אל מרכז העזרה לנזקקים "" בו עובדת מיי בחיפוש אחר עזרה.
בעוד סטריינג' מעוניין לשלוח את החמישייה, כולל הלטאה, שנלכד בינתיים, בחזרה ליקומים מהם הם באו; פיטר מעוניין לרפא אותם ולסייע להם לפני שישלח אותם בחזרה לאחר שהוא מגלה כי הם עתידים למות בקרב מול ספיידרמן ביקומים מהם הגיעו.
פיטר משחרר אותם ולאחר שהוא נאבק עם סטריינג' בממד המראה וכולא אותו שם, לוקח את החמישייה לדירתו של האפי.
לאחר קרב עם פיטר, הגובלין זורק פצצת דלעת על מיי ומביא למותה.
הגובלין נמלט, בעוד פיטר נותר שבור בגלל מותה של דודתו.
בינתיים, נד לומד כיצד לפתוח פורטלים באמצעות הטבעת שבבעלותו של סטריינג', שבה הוא משתמש בניסיון למצוא את פיטר, אך במקום זאת מוצאים גרסאות חלופיות שלו משני היקומים מהם חמשת הנבלים הגיעו.
פיטר פארקר השבור נמצא על ידי נד ואם.
ג'יי., שמנחמים אותו, ואז פוגש את הספיידרמנים האחרים מהיקומים שלהם, שמשתפים את חוויותיהם מאובדן יקיריהם ומעודדים אותו להילחם לזכרה של מיי.
השלושה משתפים פעולה בהפקת התרופות ומושכים את הרביעייה לפסל החירות.
נאלצים להיכנס גם הם לאזור הקרב ולהוציא את סטריינג' מממד המראה.
שלושת הספיידרמנים נלחמים יחד ברביעייה, אך במהלך הקרב אם.
פיטר מנסה להציל אותה, אבל נלקח על ידי הגובלין.
מנגד, פיטר מהיקום ממנו הלטאה ואלקטרו הגיעו, מצליח להציל אותה וזוכה לסגירת מעגל לאחר שלא הצליח למנוע את מותה של גוון סטייסי קודם לכן.
שלושת הספיידרמנים, יחד עם אוקטביוס שמגיע לפסל על מנת לעזור, מצליחים להביס את הרביעייה באמצעות התרופות שפיתחו קודם לכן לאחר קרב ממושך.
אלקטרו מתפייס עם פיטר מהיקום ממנו הגיעו, שמעודד אותו להרפות מנטיותיו הזדוניות.
עם הזריחה, פיטר הזועם תוקף באכזריות את הגובלין כנקמה על מותה של מיי, וכמעט מצליח להביא למותו, אך פיטר מהיקום של הגובלין עוצר בעדו, ובעצמו נדקר על ידי הגובלין.
פיטר מביס את הגובלין ומזריק לו את התרופה.
במטרה למנוע קטסטרופה נוספת ואת הגעתם של אורחים נוספים מיקומים מקבילים, מבין פיטר כי ניתן להציל את היקום במחיר העובדה שאיש (כולל קרוביו ואהוביו) לא יזכור אותו.
תחת בקשתו של פיטר, סטריינג' מתקן את הכישוף, המוביל לכך שהחמישייה ושני הספיידרמנים יישלחו בחזרה ליקומיהם וכולם ישכחו את זהותו.
לאחר ביצוע הכישוף, מבקר פיטר את אם.
בבית הקפה בו היא עובדת ומנסה לספר לה את האמת אודות זהותו, אך אינו מצליח להביא את עצמו לעשות זאת.
לאחר מכן, פיטר מבקר בקברה של מיי, שם מצטרף אליו האפי הוגאן, שכעת אינו מודע לזהותו.
כשהוא ממשיך הלאה בחייו, פארקר נשבע להמשיך בפעילותו כספיידרמן, ואף מכין לעצמו חליפה חדשה.
בסצנת אמצע הכתוביות; אדי ברוק וונום יושבים בבר ודנים עם הברמן על עובדת קיומם של אנשים בעלי יכולות משופרות ועל האירועים שהתרחשו לאחרונה, כשלפתע השניים מועברים חזרה אל היקום שלהם בעקבות כישופו של סטריינג', מבלי לדעת שהשאירו בטעות חלק מהסימביוט שלהם על הדלפק.
טום הולנד – פיטר פארקר / ספיידרמן: נער מתבגר בעל יכולות דמויי עכביש, אותם הוא קיבל לאחר שנעקץ על ידי עכביש מהונדס גנטית.
הסרט בוחן את השלכותיה של סצנת אמצע הכתוביות של "רחוק מהבית", בה זהותו של פרקר כספיידרמן נחשפת, בעקבותיה פארקר נהיה פסימי יותר בהשוואה לשאר הסרטים הקודמים ביקום הקולנועי בהשתתפותו.
הולנד ציין כי בסרט דמותו של פארקר מרגישה מובסת וחסרת ביטחון, והביע התרגשות לחקור את הצד האפל של הדמות.
הצורך לשוב לגילום דמותו של פארקר, כולל העלאת הטון של קולו וחזרה לחשיבה של "נער נאיבי ומקסים", הייתה מוזרה עבור הולנד לאחר שלקח על עצמו תפקידים בוגרים יותר כמו ב"צ'רי".
טובי מגווייר – פיטר פארקר / ספיידרמן: גרסה אלטרנטיבית של פיטר פארקר מיקום חלופי.
מגווייר גילם בעבר את דמותו של פיטר פארקר / ספיידרמן בטרילוגיית הסרטים של סם ריימי.
אנדרו גארפילד – פיטר פארקר / ספיידרמן: גרסה אלטרנטיבית של פיטר פארקר מיקום חלופי, שהשתנה בעקבות מותה של גוון סטייסי.
גארפילד גילם בעבר את דמותו של פיטר פארקר / ספיידרמן בסרטי ספיידרמן המופלא של מארק וב.
ג'יי." ג'ונס-ווטסון: חברתו של פיטר לספסל הלימודים ומושא אהבתו.
בנדיקט קמברבאץ' – ד"ר סטיבן סטריינג': נוירוכירורג שהחל להתמחות באומנויות המיסטיקה בעקבות תאונת דרכים שהביאה לסיומה של הקריירה שלו.
הולנד ציין כי בסרט זה, סטריינג' לא ימלא את תפקיד המנטור עבור דמותו של פארקר; תפקיד אותו מילאו בעבר טוני סטארק ב"ספיידרמן: השיבה הביתה" וניק פיורי ב"ספיידרמן: רחוק מהבית", אלא ישמש לו כ"קולגה" וציין כי מערכת היחסים ביניהם מתקלקלת במהלך הסרט.
קמברבאץ' ציין כי יש קשר הדוק בין סטריינג' לפארקר מכיוון ששניהם "גיבורי על שכונתיים" עם היסטוריה משותפת.
ג'ייקוב בטלון – אדוארד "נד" לידס: חברו הטוב ביותר של פיטר.
בטלון הוריד 54 קילוגרם ממשקלו עבור תפקידה של דמותו בסרט.
מריסה טומיי – מיי פארקר: דודתו של פיטר.
ג'ון פאברו – הרולד "האפי" הוגאן: ראש אבטחת "תעשיות סטארק" ונהגו ושומר ראשו האישי לשעבר של טוני סטארק, המשגיח על פארקר.
ג'יי בי סמוב – יוליוס דל: מורם של פארקר, ג'ונס ולידס.
מרטין סטאר – רוג'ר הרינגטון: מורו של פארקר ואחראי נבחרת הדקטלון האקדמית בתיכון.
בנדיקט וונג – וונג: מאסטר באמנויות המיסטיות וחונכו וחברו הקרוב של סטריינג'.
אלפרד מולינה – ד"ר אוטו אוקטביוס / דוקטור אוקטופוס: מדען ומומחה לפיזיקה גרעינית, השולט בארבע זרועות מכניות בעלות אינטליגנציה מתקדמת באמצעות מוחו.
מולינה גילם בעבר את דמותו של דוקטור אוקטופוס בסרט "ספיידרמן 2".
מולינה הופתע לגלות כי עלילת הסרט תמשיך את קשת העלילה של דמותו ממותו לכאורה באירועי "ספיידרמן 2".
מכיוון שהוא הזדקן בשנים שחלפו; נעשה שימוש בטכנולוגיית די-אייג'ינג דיגיטלית על מנת להצעיר את דמותו של מולינה.
בסרט זה, זרועותיו המכניות של דוקטור אוקטופוס נוצרו באמצעות טכנולוגיית CGI, בניגוד לסרט המקורי, בו נעשה שימוש בבובנאים.
ג'יימי פוקס – מקסוול "מקס" דילון / אלקטרו: מהנדס חשמל שהפך למוליך חשמלי רב-עוצמה בעקבות תאונה.
פוקס גילם בעבר את דמותו של אלקטרו בסרט "ספיידרמן המופלא 2", אך הצהיר שדמותו של אלקטרו בסרט זה תהיה שונה משמעותית מדמותו ב"ספיידרמן המופלא 2".
וילם דפו – נורמן אוסבורן / הגובלין הירוק, מדען ומנכ"ל "תעשיות אוסקורפ" שהתנסה במשפר כוח לא-יציב על עצמו ופיתח הפרעת זהות דיסוציאטיבית, תוך שימוש בשריון וציוד מתקדם, דפו גילם בעבר את דמותו של אוסבורן בטרילוגיית הסרטים של ריימי.
דפו ציין כי פיתוח דמותו של אוסבורן התקדם משמעותית בהשוואה לפיתוח דמותו בטרילוגיה המקורית, וכי כעת יש לו "טריקים נוספים בשרוול".
בנוסף, חליפתו של הגובלין שודרגה ועוצבה כך שתידמה יותר לחליפתו המקורית מהקומיקס.
תומאס היידן צ'רץ – מרקו פלינט / סאנדמן, פושע שזכה ליכולת לארגן ולעצב מחדש את המולקולות שבגופו כחול לכל צורה שיחפוץ בה.
היידן צ'רץ גילם בעבר את דמותו של פלינט בסרט "ספיידרמן 3".
ריס איוואנס – ד"ר קורט קונורס / הלטאה, מדען שהועסק ב"תעשיות אוסקורפ", אשר הפך ללטאת ענק לאחר שנסיוב ניסיוני שנועד לרפא את ידו הקטועה השתבש.
איוואנס גילם בעבר את דמותו של ד"ר קונורס בסרט "ספיידרמן המופלא".
בנוסף, פאולה ניוסום לוהקה לדמותה של מנהלת המכון הטכנולוגי של מסצ'וסטס, ואריאן מואיד לוהק לדמותו של הסוכן קלירי.
אחיו הקטן של הולנד, הארי הולנד, התעתד להופיע בהופעת אורח כסוחר סמים, אך לבסוף הופעתו הוסרה מהגרסה הסופית של הסרט.
במהלך הפקת סרטם המשותף הראשון של סרטי סוני ואולפני מארוול, "ספיידרמן: השיבה הביתה", אושר דיווח על פיתוח שני סרטי ספיידרמן נוספים.
ביוני 2017, השחקן טום הולנד הצהיר כי עלילת הסרט השלישי תתרחש במהלך שנת הלימודים האחרונה של פיטר פארקר.
ביולי 2019, נשיא אולפני מארוול, קווין פייגי, הצהיר שהסרט השלישי יציג "סיפור של פיטר פארקר שמעולם לא הוצג לפני כן על המסך" בעקבות סיומו של הסרט השני, במהלכו נחשפה בפומבי זהותו הסודית של ספיידרמן כפיטר פארקר.
הבמאי ג'ון וואטס הביע רצון להציג את דמותו של קרייבן הצייד בתור האנטגוניסט הראשי של הסרט השלישי.
באוגוסט 2019, החל תהליך פיתוח פעיל של שני סרטי ספיידרמן חדשים בשותפות עם סרטי סוני.
הולנד חתם על חוזה לסרט אחד נוסף, ואילו וואטס השלים את עסקת שני הסרטים שלו והתעתד לנהל משא ומתן על בימוי סרטים נוספים.
אולפני דיסני הביעו דאגה מעומס העבודה של פייגי בהפקת היקום הקולנועי של מארוול עבורם, ודרשו חלק של %25–50% מכל הסרטים העתידיים שפייגי מפיק עבור סוני.
לאחר ששני האולפנים לא הצליחו להגיע להסכמה, סוני הודיעה כי היא תפיק את סרטו הבא של ספיידרמן ללא מעורבותו של פייגי או של מארוול.
בהצהרתם, סרטי סוני הודו כי הדבר עשוי להשתנות בעתיד והודו לפייגי על עבודתו בשני הסרטים הראשונים.
עד להכרזתה של סוני על ביטול העסקה, כריס מק'קנה ואריק סומרס כתבו את התסריט עבור סרט השלישי, לאחר שעשו זאת עבור שני הסרטים הקודמים, אך וואטס קיבל הצעות לביים סרטים גדולים עבור אולפנים אחרים במקום לחזור ליקום הקולנועי של מארוול.
בספטמבר, הצהיר יו"ר "Sony Pictures Entertainment", טוני וינצ'יקררה, כי על אף "שהדלת סגורה כרגע" לשובו של ספיידרמן אל היקום הקולנועי של מארוול, הדמות תשולב ביקום מארוול של סוני.
בתגובה לתגובות מצד המעריצים בעקבות ההודעה, הוסיף וינצ'יקררה כי "האנשים במארוול הם נהדרים, יש לנו כבוד גדול כלפיהם, אך מצד שני יש לנו אנשים נהדרים משלנו.
קווין לא עשה את כל העבודה...
אנחנו מסוגלים לעשות את מה שעלינו לעשות כאן." עם זאת, בעקבות תגובות המעריצים לכך במהלך הכנס הדו-שנתי של דיסני, "D23" ועם תמיכתו של הולנד, שדיבר באופן אישי עם מנכ"ל "דיסני", בוב אייגר ויו"ר "Sony Pictures Entertainment Motion Picture Group", טום רוטמן, אולפני דיסני חזרה למשא ומתן עם סרטי סוני.
בסוף ספטמבר, סרטי סוני ואולפני דיסני הודיעו על עסקה חדשה שתאפשר לאולפני מארוול ופייגי להפיק סרט נוסף על דמותו של ספיידרמן עבור סוני, שהתעתד לעלות לאקנים ב-16 ביולי 2021, תוך שמירה על קיומה של הדמות בהמשכיות היקום הקולנועי של מארוול.
על פי הדיווחים, אולפני דיסני יממנו 25% מעלויות הסרט תמורת 25% מרווחי הסרט, תוך שמירה על זכויות למסחר את דמותו.
העסקה גם אפשרה לספיידרמן בגילומו של הולנד להופיע בסרט עתידי של אולפני מארוול.
פייגי הצהיר, "אני נרגש שהמסע של ספיידי ביקום הקולנועי של מארוול יימשך, ואני וכולנו באולפני מארוול מאוד נרגשים מכך שניתן להמשיך לעבוד על כך." פייגי הוסיף כי דמותו של ספיידרמן תוכל "לחצות יקומים קולנועיים" ולהופיע גם ביקום מארוול של סוני.
אפשרות זו סימנה את העובדה ששני האולפנים מכירים במה שמתואר באופן חופשי כ"יקום משותף מפורט".
סוני תיארו את סרטיהם הקודמים עם אולפני מארוול כ"שיתוף פעולה נהדר ", ואמרו "רצוננו ההדדי להמשיך היה שווה לרצונם של המעריצים הרבים." עם חתימת העסקה החדשה, וואטס היה בהליכי משא ומתן סופיים על בימוי הסרט.
עד סוף השנה, דווח שהצילומים עתידים להתחיל באמצע 2020.
באפריל 2020, סוני דחתה את תאריך עלייתו של הסרט לאקרנים ל-5 בנובמבר 2021 בעקבות התפרצות מגפת הקורונה.
ביוני 2020, מריסה טומיי אישרה שהיא תשוב לגלם את דמותה של מי פארקר, במקביל לאישור שוואטס ישוב לביים את הסרט.
טומיי ציינה שהיא שעבודתה של מיי כפעילה קהילתית תוצג בסרט.
חודש לאחר מכן, הולנד חשף שהפקת הסרט עתידה להתחיל בסוף שנת 2020 ולהסתיים בפברואר 2021, סרטי סוני דחתה שוב את תאריך עלייתו של הסרט לאקרנים ל-17 בדצמבר 2021, ואושר שטוני רוולורי ישוב לגלם את דמותו של פלאש תומפסון.
בתחילת אוקטובר, אושר שג'ייקוב בטלון ובנדיקט קמברבאץ' עתידים לשוב לגלם את דמויותיהם של נד לידס וד"ר סטיבן סטריינג', בהתאמה, ודווח על כך שג'יימי פוקס עתיד לשוב לגלם את דמותו של אלקטרו מהסרט "ספיידרמן המופלא 2" של סרטי סוני וסרטי קולומביה.
הכתב ריצ'רד ניובי מ"הוליווד ריפורטר" כתב על התאוריות לפיהן הסרט מנסה ליצור את "יקום העכביש" בלייב אקשן, לאחר העיבוד האמינטיבי "ממד העכביש" מ-2018, עם היוודע דבר ליהוקו של פוקס.
ניובי חש שליהוקו של פוקס הוא טעות, ושעם ליהוקו של קמברבאץ', הסרט עתיד לשאוב השראה מקשתות העלילה "עוד יום אחד" ו"רגע אחד בזמן", בהם נעשה שימוש בקסם על מנת למנוע מזהותו הסודית של פארקר להיחשף.
ניובי ציין ששתי הדמויות יכולות "להניח את הבסיס לאירוע 'ממד העכביש' בסופו של דבר, אבל משהו אומר לי שאנחנו מקדימים את עצמנו קצת ו...
הסרט יהיה משהו יותר מכיל, אם כי לא פחות מרהיב."
ב-8 בדצמבר 2020, אושר שאלפרד מולינה ישוב לגלם את דמותו של דוקטור אוקטופוס מהסרט "ספיידרמן 2".
במקביל, דווח על ידי מגזין "Collider" שאנדרו גארפילד וקירסטן דנסט ישובו לגלם את דמויותיהם של פיטר פארקר ומרי ג'יין ווטסון; ושטובי מגווייר ואמה סטון נמצאים בתהליכי משא ומתן על גילום דמויותיהם של פיטר פארקר וגוון סטייסי מהעיבודים הקודמים של ספיידרמן בקולנוע.
מקמילן גרים מ"הוליווד ריפורטר" השווה את "יקום העכביש" לאירוע הקומיקס של DC, "המשבר בעולמות האינסופיים", וציין שמדובר "בסיפור עלילתי רב-גוני שמציע למארוול את ההזדמנות לסגור מספר קצוות רופפים תוך תכנון עתיד היקום הקולנועי שלה, ולהגשים כמה מחלומותיהם של המעריצים תוך כדי התהליך".
מקמילן התייחס גם לחוזה בין אולפני מארוול לסרטי סוני כשהציע אפשרות כי הסרט יכול לשמש בשביל להפריד את דמותו של ספיידרמן מהיקום הקולנועי של מארוול.
באתר "", הובע החשש שהסרט הופך להיות להיות "צפוף מדי", בעוד שב"וראייטי" ציינו כי הדיווחים הללו לא אושרו ולכן קיימת אי ודאות אם השחקנים המקוריים יופיעו בתפקיד גדול יותר מאשר הופעת אורח.
זמן קצר לאחר מכן, הולנד הכחיש כי מגווייר וגרפילד יופיעו בסרט, בעוד פייגי אישר שלסרט יהיה קשר ל"דוקטור סטריינג' בממדי הטירוף.
בינואר 2021, פייגי ציין כי על אף שרבים מכנים את שם הסרט כ"ספיידרמן 3", באולפני מארוול בוחרים להתייחס לשם הסרט כ"השיבה הביתה 3" עד לחשיפת שם הסרט.
במקביל, דווח על כך שצ'ארלי קוקס, שגילם את דמותו של מאט מרדוק / דרדוויל בסדרה המקורית של נטפליקס, "דרדוויל", ביקר על סט הצילומים לצורך צילום מספר סצנות.
חודש לאחר מכן, הולנד תיאר את הפקת הסרט כהפקת "הסרט גיבורי-העל השאפתני ביותר עד כה".
ב-23 בפברואר 2021, נחשף כי שם הסרט הרשמי יהיה "Spider-Man: No Way Home" (בתרגום מילולי: "ספיידרמן: אין דרך הביתה").
צילומי היחידה השנייה התקיימו בין התאריכים 14–16 באוקטובר 2020 בניו יורק.
מטרת הצילומים הייתה לצלם לוחות אפקטים חזותיים ושוטים מכוננים.
הצילומים התקיימו בשכונות אסטוריה, סאניסייד ולונג איילנד סיטי בקווינס.
ב-23 באוקטובר 2020, הצילומים התקיימו בגריניץ' וילג' במנהטן.
ב-25 באוקטובר 2020, צילומי הסרט התקיימו באטלנטה, שם הולנד, בטלון וזנדאיה החלו את צילומי הסצנות שלהם, לאחר שהולנד סיים לצלם את הסרט "מחוץ למפה" יומיים קודם.
צילומי הסרט התקיימו באולפני טרילית', שם ננקטו אמצעי בטיחות מחמירים על מנת למנוע הידבקות במגפת הקורונה.
במטרה למעט את האינטראקציות בין אנשי צוות ההפקה לצוות השחקנים במהלך המגפה ולמנוע השבתות נוספות, דווח על כך שהפקת הסרט תעשה שימוש ב"טכנולוגיה חדשה וחדשנית" שתסרוק שחקנים אל תוך מערכת אפקטים חזותית שתוכל להחיל איפור ותלבושות על שחקנים בתהליך גמר ההפקה.
על מלאכת הצילומים, אמון הצלם שיימוס מקגרווי, שצילם גם את הסרט "הנוקמים".
במקור, צילומי הסרט התעתדו להתחיל ביולי 2020, אך הם נדחו בעקבות התפרצות מגפת הקורונה.
בסוף נובמבר, קמברבאץ' החל לצלם את הסצנות בסרט בהן הוא משתתף לפני תחילת הצילומים של "דוקטור סטריינג' בממדי הטירוף", שהחלו באותו החודש בלונדון.
הצילומים עתידים להתקיים בבית הספר "פרדריק דאגלס" בין התאריכים 22–24 בינואר 2021 ובתיכון "הנרי וו.
גריידי" בין התאריכים 19–21 במרץ 2021. מערכת בתי הספר הציבוריים באטלנטה הפסיקה להתיר בניינים ברובע לשימוש כסטים לצילומים בעקבות התפרצות מגפת הקורונה, אך נתנה להפקת הסרט היתר חריג מכיוון ששני המיקומים שימשו בעבר כסטים בספיידרמן: השיבה הביתה.
תמונות שהודלפו מסט הצילומים באטלנטה הצביעו על כך שעלילת הסרט תתרחש בעונת חג המולד.
הצילומים התקיימו גם בלוס אנג'לס ובאיסלנד והסתיימו ב-26 מרץ 2021.
במאי 2020, דווח על כך שסוני נכנסה לשותפות למטרות קידום מכירות עם "יונדאי מוטור גרופ", במסגרתה הם ישווקו את הדגמים והטכנולוגיות החדשים שלהם במהלך הסרט.
ב-23 בפברואר 2021, הולנד, בטלון וזנדאיה חשפו תמונות סטילס המציגות את דמויותיהם מהסרט לצד סמלילים מזויפים עבור שם הסרט הרשמי.
בתגובה על כך, ג'ניפר ביסט מהאתר "CNET" העלתה את האפשרות כי מטרת שלושת הסמלילים המזויפים היא לייצג את דמויותיהם של הנבלים שיופיעו בסרט.
ביולי 2021, חשפה מארוול צעצועים ובובות אקשן שונות עבור קידום הסרט, כולל בובות "Funko Pop", בובות "Marvel Legends" וסטים של לגו.
בסוף אוגוסט 2021, כשנשאל על המחסור בקדימון ותמונות רשמיות או תקצירי עלילה לסרט, פייגי האמין שהסרט אינו "פחות או יותר סודי מכל הפרויקטים האחרים שלנו" ואישר כי קדימון רשמי יופץ לפני עליית הסרט לאקרנים בבתי הקולנוע.
על אף ש"סרטי סוני" היא האמונה על תהליך שיווק הסרט, דווח כי צוות השיווק שלה מתואם מול צוות השיווק של דיסני על מנת לוודא שכל צוות יודע מתי הצוות מפיץ תוכן הקשור ליקום הקולנועי של מארוול.
ב-22 באוגוסט, דליפה לכאורה של הקדימון הראשון הופצה ברשתות החברתיות, אך הוסרה ונמחקה על ידי "סרטי סוני".
הכתב אדם צ'יטווד מ"קולידר", התייחס בכתבתו ל"להט" המקוון המובנה סביב הקדימון, והעיר כי ללא קשר לתאריך הפצתו להצצות שייחשפו במהלכו, הקדימון לא "יעמוד בהייפ שהמעריצים בונים במוחם".
צ'יטווד המשיך כי שאר הסרטים של אולפני מארוול לשנת 2021 אינם זוכים לביקוש דומה לזה לשל הסרט, והצביע על כך שכל השמועות סביב הליהוק הציבו את הסרט כ"חוויה קולנועית של פעם בחיים", אם יתבררו כנכונות.
כמו כן, צ'יטווד תהה אם "סרטי סוני" נמנעה מלשווק את הסרט ולציין במפורש את תאריך עלייתו לאקרנים המיועד לדצמבר 2021 על רקע התפרצותה של וריאנט דלתא של נגיף הקורונה.
הקדימון הרשמי הופץ רשמית ב-23 באוגוסט, במהלך פאנל "CinemaCon 2021" שנערך על ידי "סרטי סוני".
הסרט עלה לאקרנים בארצות הברית ב-17 בדצמבר 2021. במקור, הסרט התעתד לעלות לאקרנים ב-16 ביולי 2021, אך בעקבות התפרצות מגפת הקורונה, תאריך עלייתו לאקרנים נדחה ל-5 בנובמבר 2021, לפני שהוא שוב נדחה ל-17 בדצמבר 2021. הסרט חלק מהשלב רביעי של היקום הקולנועי של מארוול.
באוגוסט 2021 הכריזו סוני ו-CJ 4DPlex על הסכם להפצת 15 מסרטי סוני במשך שלוש שנים בפורמט ScreenX, כולל "אין דרך הביתה".
באפריל 2021, חתמה סוני על הסכם עם דיסני המעניק להם גישה לתוכן שלהם, כולל סרטי "ספיידרמן" קודמים ותכני מארוול השייכים לסוני, שישודרו ב"דיסני+" ו"הולו" וברשתות הטלוויזיה הליניאריות של דיסני.
ב-7 באפריל 2022 הסרט עלה לעלות לשירות האייטונס בישראל לרכישה ולהשכרה.
ב-13 ביולי באותה שנה, הסרט עלה לשירות הזרמת המדיה "נטפליקס" בארצות הברית ובמדינות נוספות.
נכון ל-3 ביוני, הסרט גרף 1.088 מיליארד דולר בארצות הברית וקנדה ועוד 804.1 מיליון דולר בשאר רחבי העולם בסך הכל 1.892 מיליארד דולר.
באוגוסט 2019, נודע שסרט רביעי בסדרת הסרטים של "ספיידרמן" במסגרת היקום הקולנועי של מארוול נמצא בפיתוח לצד פיתוח הסרט השלישי.
עם זאת, בפברואר 2021, אמר הולנד כי אף ש"אין דרך הביתה" הוא סרט האחרון בחוזה עליו הוא חתום מול אולפני מארוול וסרטי סוני, הוא מקווה להמשיך ולגלם את דמותו של ספיידרמן אם יתבקש לעשות כן.
ביולי 2021, ציינה זנדאיה במהלך ריאיון כי היא אינה יודעת אם יופק סרט נוסף של ספיידרמן במסגרת היקום הקולנועי של מארוול.
באוקטובר 2021, הולנד התייחס במהלך ריאיון ל"אין דרך הביתה" כאל "סוף זיכיון" שהחל עם "השיבה הביתה", וציין שכל סרטי סולו נוספים שיציגו את דמותו של ספיידרמן ביקום הקולנועי יהיו שונים מטרילוגיית הסרטים הזו, בין השאר בשל הפשטתו של פארקר מזהותו בעיני העולם בסוף הסרט.
חודש שלאחר מכן, הולנד העיר שהוא לא בטוח אם עליו להמשיך להשתתף בסרטי "ספיידרמן", בתקווה שסרטים עתידיים יתמקדו בדמותו של מיילס מוראלס במקום בדמותו של פארקר.
למרות זאת, פסקל הצהירה כי היא מקווה להמשיך לעבוד עם הולנד על סרטי "ספיידרמן" עתידיים, וב-29 בנובמבר 2021, אף הצהירה שאולפני סוני ומארוול מתכוונים להפיק לפחות עוד שלושה סרטי "ספיידרמן" בכיכובו של הולנד.
עם זאת, נמסר כי אין עוד תוכניות רשמיות להפקת טרילוגיה חדשה, למרות יחסי העבודה החזקים בין האולפנים.
ב-17 בדצמבר 2021, עם עליית הסרט לאקרנים, פייגי אישר כי פיתוחו של סרט המשך החל.
ב-25 באוקטובר נודע כי הסרט עתיד לצאת לאקרנים ב-24 ביולי 2026.
ספיידר היל הוא שם כולל של אירועי ליל כל הקדושים שמתקיימים מדי שנה ב"פארק שלוש האחיות".
מיקום הפארק הוא בצ'יליקוט, אילינוי והוא כולל אטרקציות שנוצרו במיוחד עבור ליל כל הקדושים.
האטרקציות כוללות בית רדוף רוחות, שבילים מסתוריים שיט רדוף לכאורה, וכולי.
האתר כונה כ"אטרקציה מספר 1 במרכז אילינוי" ומדי שנה מבקרים בו שלל אנשים.
ספיידר היל הושק בשנת 1999 על ידי קבוצת מקומיים והוא אירע בפארק שלוש האחיות וכלל בתוכו שלוש אטרקציות עיקריות: "אחוזת הטבח", "רכבת האקספרס הרדופה" ו"שביל הטרור", שמוליך את המבקרים ביער שעוצב במטרה להפחיד אותם.
את האירוע מארגנים מתנדבים ובמרוצת השנים דווח כי מספר המתנדבים גדל.
מארגני האירוע מספרים על מקרה שקרה במקום ובו נהרגו 23 אנשים מעקיצות של עכבישים ארסיים במהלך מלחמת העולם הראשונה.
אחוזת הטבח היא בית רדוף וגודלה הוא 8,000 מטרים רבועים.
שביל האימה הוא שביל מפותל ביער, לאורכו מוצגים אובייקטים מפחידים.
המסע שעוברים המבקרים הוא מעין אשליה של "פלישת זומבים", תוך שימוש בפיינטבול.
בשנת 2012, מארגני ספיידר היל רכשו בית רדוף שנקרא, "Nightmare Manor".
בעקבות כך, גודלה של אחוזת הטבח גדל.
האחר היא קשת סיפור ואירוע קרוסאובר שפורסמה בחוברות הקומיקס ספיידרמן ביקום מארוול על ידי חברת מארוול קומיקס.
הסיפור נמשך כ-12 חוברות בין אוקטובר 2005 לינואר 2006 בכתיבתם של פיטר דייוויד, רג'ינלד הדלין וג'יי מייקל סטרזינסקי ובאיורם של מייק ורינגו, פאט לי ומייק דאודטו הבן.